“પણ કેમ કરતા…” અશ્વિની કૈક પૂછવા જતી હતી પણ કપિલે વચ્ચેજ તેને અટકાવી કહ્યું, “એ કાલે કોલેજ આવે ત્યારે કેફેટેરિયામાં બધું પૂછી લેજો અત્યારે એને આરામની જરૂર છે.” અને ખરેખરે મને આરામની જરૂર હતી, હોસ્પિટલમાંથી છુટ્ટી મળી જાય એટલે મેં કહ્યું તું કે હું ઠીક છું બાકી થોડુક માથું હજુ ભારે હતું. મને થયું કપિલને મારી કેટલી ફિકર છે, એ મારી લાગણીઓને સમજે છે. જરૂર અમારા વચ્ચે કોઈક તો સંબંધ છે.